BWG บวกเกือบ 3% ลุ้นกำไร Q1/60 สดใส หลัง COD โรงไฟฟ้าขยะอุตฯ 9.4MW
BWG บวกเกือบ 3% ลุ้นกำไร Q1/60 โตสดใส จากการ COD โรงไฟฟ้าขยะอุตฯแห่งแรกของบริษัท กำลังการผลิต 9.4MW ล่าสุด ณ เวลา 14.57 น. ราคาอยู่ที่ 2.16 บาท บวก 0.06 บาท หรือ 2.86% สูงสุดที่ 2.18 บาท ต่ำสุดที่ 2.08 บาท มูลค่าซื้อขายที่ 130.84 ล้านบาท ด้าน บล.บัวหลวง แนะ “ซื้อ” ชูเป้า 2.50 บาท 
8 ก.พ. 2560

ผู้สื่อข่าวรายงานว่า ราคาหุ้นบริษัท เบตเตอร์ เวิลด์ กรีน จำกัด (มหาชน) หรือ BWG ณ เวลา 14.57 น. ราคาอยู่ที่ 2.16 บาท บวก 0.06 บาท หรือ 2.86% สูงสุดที่ 2.18 บาท ต่ำสุดที่ 2.08 บาท มูลค่าซื้อขายที่ 130.84 ล้านบาท 

ด้านบล.บัวหลวง ระบุในบทวิเคราะห์ แนะนำ “ซื้อ” ราคาเป้าหมาย 2.50 บาท/หุ้น โดยคาดราคาหุ้นจะปรับตัวขึ้นสะท้อนมูลค่าโรงไฟฟ้าที่กำลังจะขายไฟฟ้าฯ (COD) ในไตรมาส1/60 นี้ คาดมูลค่าโรงไฟฟ้าราว 0.25 บาท/หุ้น จากฐานราคาหุ้นปัจจุบันที่สะท้อนเพียงมูลค่าธุรกิจกำจัดกากฯเท่านั้น
นอกจากนี้คาดโรงไฟฟ้าของบริษัทจะสามารถทำกำไรได้ราว 80-90 ล้านบาท/ปี คาดส่งผลให้กำไรปี 2560 จะเติบโตขึ้นทันที 27% เป็น 425 ล้านบาท สำหรับระยะสั้นคาดกำไรไตรมาส4/59 ที่ 84 ล้านบาท (เติบโตต่อเนื่อง 14%จากปีก่อน) จะเป็นอีกปัจจัยสนับสนุนการแรลลี่ของราคาหุ้น เราปรับคำแนะนำขึ้นเป็น “ซื้อ” ราคาเป้าหมาย 2.50 บาท (อิงส่วนรวมมูลค่ากิจการ SOTP มูลค่าธุรกิจกำจัดกากฯ 2.25 บาท และโรงไฟฟ้า 1 โรง 0.25 บาท และมีโอกาสปรับขึ้นอีก 0.20 บาท/หุ้น จาก PPA ที่ได้เข้ามารอบล่าสุดอีก 8.5 MW)
ขณะที่คาดกำไร 2560 จะเติบโตสูง 27% เป็น 425 ล้านบาท ได้ปัจจัยหนุนผลประกอบการจากการขายไฟฟ้าเชิงพาณิชย์ (COD) โรงไฟฟ้าขยะอุตสาหกรรมแห่งแรกของบริษัท กำลังการผลิต 9.4MW คาดภายในไตรมาส 1/60 นี้ ซึ่งเป็นไปตามแผนงานของบริษัท โดยได้ค่าไฟฟ้าแบบ FiT ขยะผสมผสานที่ 5.78 บาท/หน่วย คาดจะสามารถทำกำไรได้ราว 80-90 ล้านบาท/ปี ซึ่งในปีนี้เราใช้สมมุติฐานเชิงอนุรักษ์นิยมประเมินกำไรโรงไฟฟ้าเพียงครึ่งเดียวเท่านั้น เพื่อสำรองในกรณีที่ Utilization Rate ค่อยๆปรับตัวขึ้น และประเมินมูลค่าได้ที่ 0.25 บาท/หุ้น (DCF: WACC 8%, TG 0%)